CELEX: 32018D0085
Language: mt
Date: 2018-01-18 00:00:00
Title: Deċiżjoni ta' Implimentazzjoni tal-Kummissjoni (UE) 2018/85 tat-18 ta' Jannar 2018 li temenda d-Deċiżjoni ta' Implimentazzjoni (UE) 2016/715 li tistabbilixxi miżuri fir-rigward ta' ċertu frott f'xi pajjiżi terzi biex jipprevjenu l-introduzzjoni fl-Unjoni u t-tixrid tal-organiżmu ta' ħsara Phyllosticta citricarpa (McAlpine) Van der Aa (notifikata bid-dokument C(2018) 92)

20.1.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 16/11
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/85
   tat-18 ta' Jannar 2018
   li temenda d-Deċiżjoni ta' Implimentazzjoni (UE) 2016/715 li tistabbilixxi miżuri fir-rigward ta' ċertu frott f'xi pajjiżi terzi biex jipprevjenu l-introduzzjoni fl-Unjoni u t-tixrid tal-organiżmu ta' ħsara Phyllosticta citricarpa (McAlpine) Van der Aa
   
      
         (notifikata bid-dokument C(2018) 92)
      
   
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar il-miżuri protettivi kontra l-introduzzjoni ġewwa l-Komunità ta' organiżmi ta' ħsara għall-pjanti jew prodotti tal-pjanti u kontra t-tixrid tagħhom ġewwa l-Komunità (1), u b'mod partikolari r-raba' sentenza tal-Artikolu 16(3) tagħha,
   Billi:
   
               (1)
            
            
               Id-Direttiva 2000/29/KE tistabbilixxi miżuri protettivi kontra l-introduzzjoni ġewwa l-Unjoni ta' organiżmi ta' ħsara għall-pjanti jew għall-prodotti tal-pjanti u kontra t-tixrid tagħhom ġewwa l-Unjoni.
            
         
               (2)
            
            
               Il-Punt 16 tat-Taqsima I tal-Parti A tal-Anness IV tad-Direttiva 2000/29/KE jipprevedi rekwiżiti speċjali għall-introduzzjoni u l-moviment fl-Unjoni tal-frott taċ-Citrus L., Fortunella Swingle, u l-Poncirus Raf u l-ibridi tagħhom.
            
         
               (3)
            
            
               Id-Direttiva ta' Implimentazzjoni tal-Kummissjoni (UE) 2017/1279 (2) introduċiet il-punt 16.4(e) fit-Taqsima I tal-Parti A tal-Anness IV tad-Direttiva 2000/29/KE. Dak il-punt jistabbilixxi miżuri protettivi kontra l-organiżmu ta' ħsara Phyllosticta citricarpa (McAlpine) Van der Aa fir-rigward tal-frott Citrus L., Fortunella Swingle, Poncirus Raf., u l-ibridi tagħhom, għajr il-frott ta' Citrus aurantium L. u Citrus latifolia Tanaka (minn hawn 'il quddiem: “il-frott speċifikat”), maħsub għall-ipproċessar industrijali.
            
         
               (4)
            
            
               Id-Deċiżjoni ta' Implimentazzjoni tal-Kummissjoni (UE) 2016/715 (3) tistabbilixxi miżuri li jipprevjenu l-introduzzjoni fl-Unjoni u t-tixrid tal-organiżmu ta' ħsara Phyllosticta citricarpa (McAlpine) Van der Aa, li japplikaw għall-frott speċifikat jekk joriġina mill-Arġentina, mill-Brażil, mill-Afrika t'Isfel u mill-Urugwaj.
            
         
               (5)
            
            
               Il-frott speċifikat li joriġina mill-Arġentina, mill-Brażil, mill-Afrika t'Isfel jew mill-Urugwaj, intiż esklussivament għall-ipproċessar industrijali f'meraq, għandu jkompli jiġi introdott u mċaqlaq fl-Unjoni skont ir-rekwiżiti speċjali stabbiliti fil-Kapitolu III tad-Deċiżjoni ta' Implimentazzjoni (UE) 2016/715 u b'deroga mill-punt 16.4(e) tat-Taqsima I tal-Parti A tal-Anness IV tad-Direttiva 2000/29/KE. Dan huwa meħtieġ biex tkompli tiġi żgurata l-protezzjoni fitosanitarja tat-territorju tal-Unjoni, kontra l-introduzzjoni tal-Phyllosticta citricarpa (McAlpine) Van der Aa fuq frott speċifikat li joriġina minn dawk il-pajjiżi terzi.
            
         
               (6)
            
            
               Id-Direttiva ta' Implimentazzjoni (UE) 2017/1279 introduċiet il-punt 16.6 fit-Taqsima I tal-Parti A tal-Anness IV tad-Direttiva 2000/29/KE. Id-dispożizzjonijiet ta' dak il-punt jistabbilixxu miżuri protettivi kontra t-Thaumatotibia leucotreta (Meyrick) fir-rigward tal-frott ta' ċerti speċijiet ta' Citrus L. li joriġinaw mill-kontinent Afrikan. Sabiex tiġi żgurata l-protezzjoni fitosanitarja tat-territorju tal-Unjoni kontra l-introduzzjoni tal-organiżmu ta' ħsara Thaumatotibia leucotreta (Meyrick), jenħtieġ li tapplika d-Deċiżjoni ta' Implimentazzjoni (UE) 2016/715 mingħajr preġudizzju għal dawk id-dispożizzjonijiet.
            
         
               (7)
            
            
               Għalhekk, id-Deċiżjoni ta' Implimentazzjoni (UE) 2016/715 jenħtieġ li tiġi emendata skont dan.
            
         
               (8)
            
            
               Il-miżuri previsti f'din id-Deċiżjoni huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Emenda għad-Deċiżjoni ta' Implimentazzjoni (UE) 2016/715
   Id-Deċiżjoni ta' Implimentazzjoni (UE) 2016/715 hija emendata kif ġej:
   
               (1)
            
            
               L-Artikolu 3(2) huwa sostitwit b'dan li ġej:
               “2.   Il-paragrafu 1 ta' dan l-Artikolu għandu japplika mingħajr preġudizzju għar-rekwiżiti stabbiliti fil-punti 16.1, 16.2, 16.3, 16.5 u 16.6 tat-Taqsima I tal-Parti A tal-Anness IV tad-Direttiva 2000/29/KE.”
            
         
               (2)
            
            
               L-Artikolu 8 huwa sostitwit b'dan li ġej:
               “Artikolu 8
               Introduzzjoni u moviment fl-Unjoni ta' frott speċifikat intiż esklussivament għall-ipproċessar industrijali f'meraq
               1.   B'deroga mill-punt 16.4(e) tat-Taqsima I tal-Parti A tal-Anness IV tad-Direttiva 2000/29/KE, il-frott speċifikat li joriġina mill-Arġentina, mill-Brażil, mill-Afrika t'Isfel jew mill-Urugwaj intiż esklussivament għall-ipproċessar industrijali f'meraq, għandu jiġi introdott u mċaqlaq fl-Unjoni skont l-Artikoli 9 sa 17 ta' din id-Deċiżjoni.
               2.   Il-paragrafu 1 ta' dan l-Artikolu għandu japplika mingħajr preġudizzju għar-rekwiżiti stabbiliti fil-punti 16.1, 16.2, 16.3, 16.5 u 16.6 tat-Taqsima I tal-Parti A tal-Anness IV tad-Direttiva 2000/29/KE.”
            
         Artikolu 2
   Destinatarji
   Din id-Deċiżjoni hija indirizzata lill-Istati Membri.
   
      Magħmul fi Brussell, it-18 ta' Jannar 2018.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1.
   
      (2)  Id-Direttiva ta' Implimentazzjoni tal-Kummissjoni (UE) 2017/1279 tal-14 ta' Lulju 2017 li temenda l-Annessi I sa V tad-Direttiva tal-Kunsill 2000/29/KE dwar il-miżuri protettivi kontra l-introduzzjoni ġewwa l-Komunità ta' organiżmi ta' ħsara għall-prodotti tal-pjanti u kontra t-tixrid tagħhom ġewwa l-Komunità (ĠU L 184, 15.7.2017, p. 33).
   
      (3)  Id-Deċiżjoni ta' Implimentazzjoni tal-Kummissjoni (UE) 2016/715 tal-11 ta' Mejju 2016 li tistabbilixxi miżuri fir-rigward ta' ċertu frott f'xi pajjiżi terzi biex jipprevjenu l-introduzzjoni fl-Unjoni u t-tixrid tal-organiżmu ta' ħsara Phyllosticta citricarpa (McAlpine) Van der Aa (ĠU L 125, 13.5.2016, p. 16).